《喜宾旸再来三桥次旧韵二首 其二》
元代·方回

城头霜树回春色，楼下冰河动水纹。联步即堪同拾翠，分携犹记欲书云。

祝摩肤发终须尽，质粥书衣尚可醺。彼我相㰞两难判，未知百世果谁闻。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。